આ જ વર્ષે આર.બાલ્કીની અન્ય એક ફિલ્મ 'કિ એન્ડ કા' પણ આવી હતી. યુવર અને યુવતીના રોલ રિવર્સની મજેદાર કહાણી કહેતી આ ફિલ્મમાં કરીના કપૂર અને અર્જુન કપૂર મુખ્ય ભૂમિકામાં જોવા મળ્યા હતા. આ લાઇટ રોમેન્ટિક ફિલ્મની થિમ વુમન એમપાવરમેન્ટ કરતા ખાસી અલગ હતી. ફિલ્મમાં કરીના કપૂરનું પાત્ર એક હાર્ડ વર્કિંગ અને મહત્વાકાંક્ષી સ્ત્રીનું છે. પુરૂષ માટે પોતાના કરિયર સિવાય બીજું કંઇ જ મહત્વનું ન હોય તો એ વાતને સમાજ ખૂબ હળવાશથી અને સહજતાથી સ્વીકારી લે છે. જ્યારે સ્ત્રીઓ પાસે આશા રાખવામાં આવે છે કે તે કરિયર અને ઘર બંન્ને સંભાળે અને જો ક્યારેક તેણે બેમાંથી એકની પસંદગી કરવાની આવે તો તે પોતાના ઘર અને પરિવારને પ્રાધાન્ય આપે. સમાજના આ ભેદભાવ અંગે અહીં હળવો કટાક્ષ કરવામાં આવ્યો છે.